पाएं अपने शहर की ताज़ा ख़बरें और फ्री ई-पेपरडाउनलोड करें
प्रचंड गर्मी में प्रखंड के परसाबाद, कटिया, गडगी गांव में पेयजल आपूर्ति व्यवस्था चरमरा गई है। विभाग की ओर से बनाया गया जलमीनार बेकार साबित हो रहा है। इस जल मीनार के प्रति लोगों को ध्यान दिलाने के बाद भी कोई इसकी सुध नहीं ले रहे हैं। प्रचंड गर्मी में इस जलमीनार से नियमित पेयजल आपूर्ति नहीं होने के कारण परसाबाद बाजार सहित कई गांव में पेयजल का हाहाकार मच गया है, लोग पेयजल की समस्या दूर करने के लिए दूरदराज से पानी लाने को विवश हैं।
बेकार साबित हो रही परसाबाद में निर्मित 75 हजार गैलन क्षमता वाली जलमीनार, इंटेक वेल में बालू भर जाने से हो रही है समस्या
परसाबाद की लगभग आधा दर्जन गांव की 10 हजार आबादी लगभग 9 माह से पेयजल के लिए तरस रही है। परसाबाद में निर्मित 75 हजार गैलन क्षमता वाली जल मीनार बेकार साबित हो रहा है। यह समस्या परसाबाद वासियों के पहली बार का नहीं है, जब जब गर्मी आती है तब तब पेयजल की समस्या उत्पन्न हो जाती है । उक्त मीनार से नियमित जलापूर्ति करने को लिए कई बार गुहार लगाते आ रहे हैं परंतु अब तक ग्रामीणों को नियमित पेयजल आपूर्ति नहीं हो पा रही है। मुखिया हिंद किशोर राम ने बताया कि इंटेक वेल में बालू भर जाने मोटर द्वारा बालू खींच लिया जाता है जिससे कारण मोटर खराब हो जा रहा है। जिससे लोगों को नियमित आपूर्ति नहीं हो पाती है। उन्होंने बताया कि नियमित पेयजल आपूर्ति के लिए लगाए गए मोटर खराबी व बिजली नियमित आपूर्ति करने को लेकर लगभग चार लाख रुपए खर्च कर चुके हैं परंतु कामयाब नहीं है। गडगी व कटिया पंचायत के लगभग 5 हजार कनेक्शन है परंतु कम क्षमता वाली जल मीनार बनने के कारण लोगों को नियमित आपूर्ति नहीं हो पा रहा है। उन्होंने बताया कि नियमित पेयजल आपूर्ति नहीं होने के कारण उपभोक्ताओं द्वारा बिल भी भुगतान नहीं हो पा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn